U-I-69/09
Natisni
Opravilna št.:
U-I-69/09
Datum odločitve:
9. 12. 2009
ECLI:
ECLI:SI:USRS:2009:U.I.69.09
Akt:
Zakon o štipendiranju (Uradni list RS, št. 59/07 in 40/09) in Pravilnik o dodeljevanju državnih štipendij (Uradni list RS, št. 51/08)
Izrek:
Pobuda za začetek postopka za oceno ustavnosti in zakonitosti Zakona o štipendiranju (Uradni list RS, št. 59/07 in 40/09) in Pravilnika o dodeljevanju državnih štipendij (Uradni list RS, št. 51/08) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Milivoje Stević, Črna na Koroškem
Datum vloge:
24. 3. 2009
Vrsta odločitve:
sklep
Vrsta rešitve:
zavrženje
Dokument:
US28947
Dokument v PDF obliki:
U-I-69-09.pdf
75 KB
Prenesite datoteko
U-I-69/09-4
9. 12. 2009
SKLEP
Ustavno sodišče je v postopku za preizkus pobude Milivoja Stevića, Črna na Koroškem, na seji 9. decembra 2009
sklenilo:
Pobuda za začetek postopka za oceno ustavnosti in zakonitosti Zakona o štipendiranju (Uradni list RS, št. 59/07 in 40/09) in Pravilnika o dodeljevanju državnih štipendij (Uradni list RS, št. 51/08) se zavrže.
Obrazložitev
1. Pobudnik izpodbija v izreku tega sklepa navedena predpisa. Zatrjuje, da je bila sinu na njuni podlagi odvzeta državna štipendija. Ustavnemu sodišču zato predlaga, naj razveljavi izpodbijana predpisa v delu, v katerem posegata v sinovo pravico do državne štipendije.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Iz pobude izhaja, da pobudnik v svojem imenu vlaga pobudo za oceno ustavnosti in zakonitosti izpodbijanih določb, ker je bila njegovemu polnoletnemu sinu zavrnjena vloga za dodelitev državne štipendije. Pobudnik torej izpodbija predpisa, ki se nanj ne nanašata. Glede na navedeno ne izkazuje pravnega interesa za vložitev pobude. Zato jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik